Stadium, men dens Munddele viser hen til tredje Stadium. Dette 
kunde tyde paa, at Dr. Nielsens Karakteristik af Muscidelarverne 
ikke gælder ubetinget. Docent R. H. Stamm har været saa venlig 
at overlade mig nogle smaa Lucilia- Larver, der stammer fra Næsen 
paa en Tudse, som blev taget ved Præstø i Juli 1901. Disse 
Larver stemmer i Svælgskelettet paa det nøjeste overens med 
mine. Nogen Fejltagelse kan der altsaa ikke være Tale om, og 
heller ikke nogen Misdannelse hos Larven. 
Som Afslutning paa 'denne Artikel skal der gives Referat af 
nogle Oplysninger om Padder, der angribes af andre Fluer end 
Lucilier. 
I Følge Krefft (21) lever Larven til en australsk Flue Batrachomyia 
M. Leay under Huden paa forskellige australske Tudser og Frøer. Larve og 
Imago omtales af Gerstaecker (22) og af Brauer (23, 24). 
I Centralblatt flir Bakt. und Infekt. meddeler Heinrich Prell (25), 
at han i Bughulen hos en Frø (Rana temporaria ) har fundet en encysteret 
Fluelarve. Han var ved at dissekere en Frø, da han opdagede et ejendom- 
dommeligt Fremmedlegeme, der fra Frøens Urinblære hængte ud i Bughulen. 
Blæren var meget fortyndet paa det Sted, hvor Cysten havde siddet fast. 
Cysten indeholdt en Fluelarve i andet Stadium. Larven, der ikke nærmere 
kunde bestemmes, hørte aabenbart til i Tachingruppen. Laboulbéne (26) 
har i en Tudse og en Frø fra Omegnen af Paris fundet talrige encysterede, 
men døde Fluelarver i Bugregionen. Disse Larver ligner efter PrelFs Ud¬ 
sagn den af ham iagttagne, men de er ikke identiske med den. Prell søger 
endelig en Forklaring paa denne Larves mærkelige Opholdssted. At det maa 
være rent tilfætdigt, at Larven er kommen ind i Frøen, tvivler han ikke om. 
Et saa velkendt Dyr som Rano temporaria kan ikke hjemsøges af en for os 
ganske ukendt Snylter. Det ligger da nær at antage, at Larven er sluppet 
ind i Frøens Tarmkanal med et eller andet Insekt eller en Insektlarve, hvad 
der heller ikke lyder utroligt, eftersom Frøen sluger mangen Sommerfugle¬ 
larve, der er befængt med Tachinlarver. Ad ukendte Veje maatte Larven da 
være vandret til sit endelige Opholdssted. Prell henleder særligt Opmærk¬ 
somheden paa den Gruppe af Tachiner (tredje), som lægger Æg paa det 
Foder, som Værten til deres Larver skal fortære. 
I Zool. Anz., 32. B., p. 98—99, staar en Afhandling af Em. André (27), 
der omtaler et Tilfælde, hvor en Oestridelarve fandtes paa en Tudses Urin¬ 
blære. Af 112 undersøgte Tudser var bare den ene befængt med Larven, 
der var encysteret. 
